– Mange har misforstått hva 112 er til for - Ambulanseforum
– Mange har misforstått hva 112 er til for
Publisert 21. aug. 2014 kl. 10:42Publisert av Live Oftedahl.
Politiet i Salten plages av stadige falske oppringninger til politiets nødtelefon, skriver Avisa Nordland.
Senest natt til onsdag gjennomførte politiet en væpnet aksjon på Røst, etter at de fikk inn en nødmelding som viste seg å være falsk.
– Samtalene til 112 er de samtalene vi prioriterer høyest. Vi setter alle andre samtaler på vent for å betjene 112. Med såpas høy andel feiloppringninger, blir det av og til et stort stressmoment, og går utover personer som er i reell nød, forteller operasjonsleder Espen Fagervoll i Salten politidistrikt til Avisa Nordland.
– Samtidig som vi jobbet med trafikkulykken fikk vi 30 oppringninger fra en mann som var på tur opp i Beiarfjellet. Den måtte betjenes på lik linje med alt annet vi holdt på med, selv om mannen lommeringte. Til slutt fikk vi tak i mannen og ba han pent om å sette på tastelåsen, sier Fagervoll og legger til:
– Det var snakk om at det kunne være en motorsykkelpassasjer som det ikke var gjort rede for. Da gikk stressnivået litt opp.